《世不讲曹李诗尚矣内弟会余河上能章章道也惊有此赠》
明代·李梦阳

曹植白马篇，李白飞龙引。流光耀千古，不与日星陨。

世人捧心戚，番为西子哂。左生三十岁，雅志测沉冥。

鲸饮倾百川，自称吾酒星。今朝理酒船，来过子云亭。

高谈叫太白，八斗挥雷霆。霜云连山海气恶，柳枝簌簌冰花落。

此时万里无人烟，谁信清吟动池阁。动池阁，生暮愁，雪泽古龙寒啾啾。

他时尔献三都赋，我钓长江万里流。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。